Na temelju članka 27. Pravilnika o financiranju udruga i drugih neprofitnih organizacija iz Proračuna Zagrebačke županije („Glasnik Zagrebačke županije“, broj 35/15), članaka 7. i 11. Odluke o uvjetima, kriterijima i postupku za ostvarivanje prava na financiranje projekata udruga i drugih neprofitnih organizacija u području zaštite okoliša i prirode (KLASA: 024-05/22-02/17, URBROJ: 238-03-22-22 od 29. ožujka 2022. godine), Povjerenstvo za ocjenjivanje projektnih prijava pristiglih na Javni natječaj za financiranje projekata udruga i drugih neprofitnih organizacija u području zaštite okoliša i prirode u 2022. godini, dana 27. lipnja 2022. daje

**Prijedlog Zaključka**

**o dodjeli financijskih sredstava za projekte**

I.

Predlaže se isplata sredstava za sufinanciranje projekata udruga i drugih neprofitnih organizacija prijavljenih na Javni natječaj za financiranje projekata udruga i drugih neprofitnih organizacija u području zaštite okoliša i prirode u 2022. godini (u daljnjem tekstu: Javni natječaj) iz Proračuna Zagrebačke županije, u ukupnom iznosu od 370.000,00 kn kako slijedi:

| **RBR** | **UDRUGA** | **PROJEKT** | **BROJ BODOVA OD UKUPNO 100** | **PRIJEDLOG DODJELE** |
| --- | --- | --- | --- | --- |
| 1. | ALEJA PRVAŠIĆA | Aleja prvašića u matičnoj školi Krašić i za područne škole | 72 | 14.000,00 |
| 2. | DRUŠTVO NAŠA DJECA JASTREBARSKO | Aleja prvašića Jastrebarsko | 72 | 14.000,00 |
| 3. | DRUSTVO NAŠA DJECA VLADIMIR NAZOR KRIŽ | Zasijmo, zasadimo, berimo, hranimo | 70 | 10.000,00 |
| 4. | DVD ČEGLJI | Održavanje i uređivanje obala potoka sa edukativnim parkom | 74 | 17.000,00 |
| 5. | DVD ČRNILOVAC | Uređenje i očuvanje okoliša | 64 | 12.000,00 |
| 6. | DVD NOVO ČIČE | Trajno suzbijanje ambrozije čupanjem i spaljivanjem | 80 | 5.000,00 |
| 7. | EDUKA – CENTAR LOKALNOG RAZVOJA | Plutajući otok | 44 | 0,00 |
| 8. | EKOTURISTIKO | V starem Januševečkom vrteku | 84 | 15.000,00 |
| 9. | GLJIVARSKA UDRUGA AMANITA SVETI IVAN ZELINA | Projekt izgradnje učionice na otvorenom i korištenje obnovljivih izvora | 42 | 0,00 |
| 10. | HPD JASTREBARSKO | #HPD Jastrebarsko - mi smo dio rješenja | 76 | 11.000,00 |
| 11. | JELENJE VODE | Očuvajmo okoliš - Brdovec 2022! | 82 | 10.000,00 |
| 12. | KLUB ŽENA POKUPSKO | Bunar želja | 76 | 16.200,00 |
| 13. | KOTLOVINA UDRUGA ZA ZAŠTITU PRIRODE, BAŠTINE I TURIZAM | Šuma Marča – zaštita bioraznolikosti i razvoj rekreativnih zdravstvenih funkcija | 46 | 0,00 |
| 14. | KREATIVNI STUDIO ZVRK | Eko-bio program za djecu i mlade "Livada iz sna" | 80 | 15.000,00 |
| 15. | KUD "ČIČE" Novo Čiče | Etno naselje Novo Čiče u svrhu edukacije djece i mladih o zaštiti prirode i okoliša | 78 | 13.000,00 |
| 16. | KUPA - RIJEKA ŽIVOTA | Zasadi cvijet | 74 | 15.500,00 |
| 17. | L.D. FAZAN PUŠČA | Nabava solarne elektrane u svrhu korištenja obnovljivih izvora energije | 72 | 15.000,00 |
| 18. | PLEMENITA OPĆINA TUROPOLJSKA | Revitalizacija starog korita potoka Lomnice duž Lomničke ulice u Kurilovcu | 64 | 20.000,00 |
| 19. | ŠRD JASTREBARSKO | Sadnja drveća na jezerima Novaki | 64 | 20.000,00 |
| 20. | ŠRD SVETI IVAN ZELINA | Uređenje okoliša – sadnja drvoreda i izrada nadstrešnica | 70 | 14.000,00 |
| 21. | SRD ŠTUKA STRMEC | Solarni sustav – fotonaponski izvor električne energije, navodnjavanje i revitalizacija mrijestilišta | 68 | 15.000,00 |
| 22. | ŠRU ODRA VELIKA GORICA | Uređenje jezera Čička Poljana | 74 | 20.000,00 |
| 23. | TUROPOLJSKA UDRUGA SKAUTA TUR | Prijatelj šume 2 | 76 | 20.000,00 |
| 24. | TZ PISAROVINA | Zelena Pisarovina | 72 | 20.000,00 |
| 25. | UŠR LONJA IVANIĆ-GRAD | Uređenje jezera Filterica - poribljavanje | 42 | 0,00 |
| 26. | VUKOVINA U SRCU | Znanje u Oblaku 2 | 74 | 10.000,00 |
| 27. | ZAM – ZELENA AKCIJA MIČEVEC | Revitalizacija prostora u javnom vlasništvu za sretno i zeleno djetinjstvo | 78 | 18.300,00 |
| 28. | ZELENA MREŽA AKTIVISTIČKIH GRUPA | Hoću to!5 | 76 | 20.000,00 |
| 29. | ZLATNO DOBA | Izrada kućica i hranilica za ptice | 72 | 10.000,00 |

II.

Udruge i druge neprofitne organizacije koje su nezadovoljne prijedlogom Zaključka o dodjeli financijskih sredstava imaju pravo na prigovor.

Prigovor se može podnijeti isključivo na provedbu natječajnog postupka te eventualno bodovanje nekog kriterija s 0 bodova, ukoliko prijavitelj smatra da je u prijavi dostavio dovoljno argumenata za drukčije bodovanje.

Razlog podnošenja prigovora ne može biti visina dodijeljenih sredstava ili nedodjela sredstava.

Rok za podnošenje prigovora je 8 (osam) dana od dana objave prijedloga Zaključka o dodjeli financijskih sredstava na web stranicama Zagrebačke županije, a Zaključak o prigovoru, donosi Župan.

III.

Javnom objavom prijedloga Zaključka o dodjeli financijskih sredstava na internetskim stranicama Zagrebačke županije smatra se da su udruge ili druge neprofitne organizacije, čiji su programi prihvaćeni, obaviještene o rezultatima Javnog natječaja.

IV.

Prijedlog Zaključka stupa na snagu danom donošenja i objavljuje se na internetskim stranicama Zagrebačke županije.

KLASA: 351-02/22-05/01

URBROJ: 238-18-02/2-22-54

Zagreb, 27. lipnja 2022.